Tenk at det er julaften i morgen. Treet er pyntet allerede, i morgen er det bordets tur. Og jeg har laget en "dekorasjon" som jeg har hatt i hele desember, og som utvikler seg litt etter litt.
lørdag 23. desember 2023
søndag 10. desember 2023
Vinter i hagen kan jo også være fint, og jeg har vært i Haugesund hagelag og snakket litt om hagen min om vinteren. Ikke det at jeg fysisk er ute i hagen og jobber, men det går jo an å forberede gjennom sesongen hvordan en vil ha vinterhagen. For meg må jeg ha litt vintergrønt.
Hagen til venstre for espalieret. Tatt noen dager før, så det er litt mindre snø. Krukkene står ute hele vinteren. |
Tilbake på terrassen, De store grønne vekstene på hver side er Sporeblom/Baldrian. De er fortsatt grønne til tross for over to uker med frost. Utestuen innerst. |
tirsdag 28. november 2023
Og kanskje litt lenger også, men det er avhengig av været, og nå er det meldt frost i en hel uke. Men her er i hvert fall noen av rosene i min hage.
Klatrerosen Coral Dawn blomstrer gjennom hele sommeren, kanskje med noen få, små, pauser. Dette bildet er fra nå i november. |
White Cover er en veldig takknemmelig bunndekkerrose, som har blomstret helt til nå. Dette bildet er fra juli, og det under er fra august. |
Chippendale er en fin liten rosebusk. Begge disse bildene er fra august. Den røde stauden på bildet under er Brennende Kjærlighet. |
Chippendale har blomstret helt til nå. Dette bildet er fra oktober, men rosen hadde fortsatt knopper for noen dager siden. |
Augusta Luise står i en krukke. Den blomstrer ikke så veldig mye, lurer på om den har for dårlig jord. Den skal tåle godt å stå i krukke. Dette bildet er fra september. |
Dette er bunndekkerrosen Fairy Dance, dette bildet er fra august, men jeg syns ikke den presterer så veldig bra. Står kanskje litt vindhardt til med skygge om ettermiddagen. |
Klatrerosen Flammentanz har begynt å komme seg, og har blomstret ganske godt i år. Jeg så faktisk at det var nye knopper for en uke siden. Den vintergrønne busken i forkant er en Pyramidegran. |
Bunndekkerrosen Viking, skal bli 50 cm høyt. Her klatrer den i en syrin. Den er minst like høy som Flammentanz, som står på den andre siden (bak kamera). |
Lavender dream (foran i krukke) og Leonardo da Vinci (bak i bed) har to blomstringer, en sommer, og så etter en pause en høstblomstring. Dette bildet er tatt i oktober, men blomstringen har vært som dette til for en uke siden. |
Klatrerosen Schneewalzer har store, flotte blomster, men også derfor tåler den ikke så godt regn. Dette bildet er tatt i juli, men den har hatt et par blomstringer også senere. |
Schneewittchen starter blomstringen ganske sent, kanskje fordi den står litt skyggefullt til. Dette bildet er fra oktober, og den hadde i hvert fall fortsatt både blomster og knopper før frosten kom. |
torsdag 16. november 2023
Mange rare og søte dyr i hagen i år også, de fleste er veldig små.
Stadig interessante døde dyr i vinduskarmen på hytta. Fant aldri ut hva dette er, noen som vet? |
Eller denne lille i fuglemateren i byen. |
Blir alltid like fascinert hvert år når eføyen blomstrer og insektene svirrer. |
En gigantisk hare, også på hytta. |
Besøk av Oscar i hagen, han er overbevist om at det ligger en ball på plantebordet. |
Litt usikker på om dette var sex eller kanibalisme. |
En snegle langt oppi villvinen. Det var årets bidrag. Blir ikke så mye tid i hagen om dagen, men fikk med meg noen timer i helgen, alltid noe å ordne, blir aldri helt ferdig med klargjøringen til vinteren. Snart ny helg, håper den blir fin :) |
mandag 30. oktober 2023
Det er fint å velge blomstring som kan vare gjennom hele sesongen. Her er noen stauder, og en Klematis, som blomstrer langt utover høsten.
Perovskia, eller Blåbusk, som jeg tror den kalles på norsk, begynner blomstringen sent, og det er ikke så lenge siden den var ferdig blomstret. |
Blodslirekne er også en høstblomstrer. Den starter blomstringen sent på sommeren. Nå er den på hell, men der det har vært mest skygge blomstrer den fortsatt. |
Den røde blodslireknen ser ut til å holde ut litt lenger enn den rosa, men er også på hell nå. |
Storkenebb Tiny Monster starter blomstringen ganske tidlig, og holder fortsatt på for fullt, den kan komme med blomster helt fram til rundt jul her. Rozanne blomstrer også fortsatt flott nå. |
Løvehale blomstrer til sensommer/tidlig høst, men har vært ferdige en stund nå. De får imidlertid flotte frøstander (som jeg i dag har plukket og sprayet i gull, skal vise senere). |
Virginialeddblomst er en høy sentblomstrende staude, det er ikke så lenge siden den ga seg. |
Virginialeddblomst vokser i en tue, og sprer seg litt. Her legger den seg også litt ned i vind og regn. |
søndag 15. oktober 2023
Litt eksotisk inn i drivhuset og mer vanlig utenfor. Noen bilder er fra litt tidligere i sommer, og noen er ganske ferske.
Endelig spiselige fiken fra drivhuset. God var de også. |
De første ble brune, men etter hvert kjente jeg bare på dem at de var myke. |
Er jo litt koselig da. Jeg kjøpte planten på et planteloppemarked så jeg vet ikke helt hva de heter. |
Physalis er også artig. Jeg bruker de gule bærene som pynt på kaker, men de kan jo spises uten kake også. Litt syrlige, men gode. De modner fortsatt i drivhuset. |
For at de skal utvikle fruktene i stedet for flere og flere blomster så har jeg toppet dem et par ganger. Blir til kunst etter et par uker på kaldkomposten. |
Jeg var ikke så veldig ivrig i plukkingen av amerikanske blåbær i år, men litt ble det. Jeg liker veldig godt å plukke til havregrøten. Hvis det blir mer en jeg vil spise samler jeg dem i en boks i fryseren og bruker i kaker utover vinteren. |
I år ha jeg vært flinkere enn vanlig med å tynne eplene, spesielt disse som er sorten Prins blir veldig små hvis de ikke tynnes. Nå er alle høstet. |
Jeg sådde Pak Choy salat i drivhuset i vår, etter høsting lot jeg frøene utvikle seg. |
Etter at frøene var modne sådde jeg en ny omgang. |
De gule buskene er grønnkål som har overvintret. |